CELEX: 52017PC0602
Language: sl
Date: 2017-10-18
Title: Predlog SKLEP SVETA o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 12, 14, 16, 17, 43, 44, 46, 48, 49, 110, 121, 129 in 134, globalnih tehničnih predpisov ZN št. 6 in 15, poslovnika WP.29 ter splošnih smernic za regulativne postopke ZN in prehodne določbe v pravilnikih ZN, ter glede predlogov treh novih pravilnikov ZN, novega globalnega tehničnega predpisa ZN in nove vzajemne resolucije

EVROPSKA KOMISIJA
            Bruselj, 18.10.2017
            COM(2017) 602 final
            2017/0262(NLE)
            Predlog
            SKLEP SVETA
            o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 12, 14, 16, 17, 43, 44, 46, 48, 49, 110, 121, 129 in 134, globalnih tehničnih predpisov ZN št. 6 in 15, poslovnika WP.29 ter splošnih smernic za regulativne postopke ZN in prehodne določbe v pravilnikih ZN, ter glede predlogov treh novih pravilnikov ZN, novega globalnega tehničnega predpisa ZN in nove vzajemne resolucije
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Ekonomska komisija Združenih narodov za Evropo (v nadaljnjem besedilu: UN/ECE) na mednarodni ravni razvija harmonizirane zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja.
            
            
               V skladu s Sklepom Sveta 97/836/ES z dne 27. novembra 1997 je Unija pristopila k Sporazumu UN/ECE o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“), v skladu s Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“), pa je Unija pristopila k Vzporednemu sporazumu.
            
            
               Svetovni forum za harmonizacijo pravilnikov o vozilih (UN/ECE WP.29) zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka sprejmejo novi pravilniki ZN, novi globalni tehnični predpisi ZN in/ali spremembe obstoječih pravilnikov ZN ali globalnih tehničnih predpisov ZN. Pred vsakim zasedanjem WP.29 te spremembe sprejme ena od šestih delovnih skupin, ki delujejo v okviru WP.29.
            
            
               Spremembe, dopolnila in popravki se nato sprejemajo s končnim glasovanjem in kvalificirano večino pogodbenic na sklepčnem zasedanju WP.29. EU je v okviru WP.29 pogodbenica dveh sporazumov (sporazumov iz leta 1958 in leta 1998). Za vsako zasedanje WP.29 se pripravi sklep Sveta, t. i. „mega sklep“, ki vsebuje seznam pravilnikov, sprememb, dopolnil in popravkov ter Komisijo na vsakem zasedanju WP.29 pooblašča za glasovanje v imenu Unije.
            
            
               Ta sklep Sveta opredeljuje stališče Unije pri glasovanju o pravilnikih, spremembah, dopolnilih in popravkih, predloženih v glasovanje na zasedanju WP.29 novembra 2017, ki bo potekalo od 13. do 17. novembra 2017.
            
            
               •Skladnost z veljavnimi predpisi s področja zadevne politike
            
            
               Ta predlog dopolnjuje politiko Unije na področju notranjega trga za avtomobilsko industrijo in je popolnoma v skladu z njo.
            
            
               Sistem WP.29 krepi mednarodno harmonizacijo standardov za vozila. Pri tem cilju ima pomembno vlogo sporazum iz leta 1958, saj se proizvajalci EU lahko držijo skupnega sklopa homologacijskih pravilnikov, vedoč da bo njihov proizvod v državah pogodbenicah veljal za skladnega z nacionalno zakonodajo. Ta shema je na primer omogočila, da je Uredba (ES) št. 661/2009 o splošni varnosti motornih vozil lahko razveljavila več kot 50 direktiv EU in jih nadomestila z ustreznimi pravilniki, razvitimi v skladu s sporazumom iz leta 1958.
            
            
               Podoben pristop je bil uporabljen tudi pri Direktivi 2007/46/ES, ki je nadomestila homologacijske sisteme držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN, in sicer kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
            
            
               •Skladnost z drugimi politikami Unije
            
            
               Sistem WP.29 je povezan s politiko Unije o konkurenčnosti, na katero ta pobuda pozitivno vpliva. Ta predlog je tudi v skladu s prometno in energetsko politiko Unije, ki se v postopku priprave in sprejetja pravilnikov ZN na podlagi sporazuma iz leta 1958 ustrezno upoštevata.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za ta predlog je člen 114 v povezavi s členom 218(9) Pogodbe o delovanju Evropske unije.
            
            
               •Subsidiarnost
            
            
               Za mednarodne instrumente, kot so predlogi pravilnikov ZN, spremembe pravilnikov ZN in osnutki globalnih tehničnih predpisov, ter njihovo vključitev v sistem Unije za homologacijo motornih vozil lahko glasuje le Unija. S tem se preprečuje razdrobljenost notranjega trga ter zagotavljajo enaki okoljski in varnostni standardi po vsej Uniji. Zagotavljajo se tudi prednosti ekonomije obsega: izdelki se lahko izdelujejo za celoten trg Unije in tudi za mednarodni trg ter jih ni več treba prilagajati za pridobitev nacionalne homologacije v vsaki državi članici.
            
         
         
            
               Ta predlog je zato skladen z načelom subsidiarnosti.
            
            
               •Sorazmernost
            
            
               
                  Ta sklep Sveta Komisijo pooblašča za glasovanje v imenu Unije in je v skladu s členom 5(1) Sklepa Sveta 97/836/ES sorazmeren instrument za določitev enotnega stališča Unije v UN/ECE pri glasovanju o predlaganih delovnih dokumentih na dnevnem redu zasedanja WP.29. Zato je ta predlog v skladu z načelom sorazmernosti, saj ne presega tistega, kar je nujno za zagotovitev cilja pravilnega delovanja notranjega trga ter hkrati visoke ravni javne varnosti in zaščite.
               
            
            
               •Izbira instrumenta
            
            
               Člen 218(9) PDEU zahteva, da Svet sprejme sklep o določitvi stališč, ki se v imenu Unije zavzamejo v organu, ustanovljenem z mednarodnim sporazumom.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               Ni relevantno.
            
            
               •Posvetovanja z zainteresiranimi stranmi
            
            
               Ni relevantno.
            
            
               •Zbiranje in uporaba strokovnih mnenj
            
            
               Za ta predlog zunanje strokovno mnenje ni relevantno. Vendar je predlog pregledal Tehnični odbor za motorna vozila.
            
            
               •Ocena učinka
            
            
               Ta predlog ne more biti predmet ocene učinka, ker ni zakonodajen in ker alternativne možnosti politike niso na voljo ali mogoče.
            
            
               •Ustreznost in poenostavitev ureditve
            
            
               Pobuda ne vpliva na upravno breme, saj sklicevanje na spremembe v prilogi k „mega sklepu“ ne bo uvedlo novih obveznosti poročanja ali drugih upravnih obveznosti za podjetja, vključno z MSP. Pravzaprav se namerava doseči zmanjšanje upravnega bremena, saj uporaba zahtev, ki so harmonizirane na svetovni ravni, proizvajalcem omogoča, da homologacijsko dokumentacijo o sistemih in sestavnih delih predložijo tako v EU kot na izvoznih trgih pogodbenic sporazuma iz leta 1958, ki so zunaj EU.
            
            
               Predlog ima zelo pozitiven učinek na konkurenčnost avtomobilske industrije EU in mednarodno trgovino. Sprejemanje mednarodno harmoniziranih pravilnikov o vozilih s strani trgovinskih partnerjev EU velja za najboljši način za odpravo netarifnih ovir za trgovino in za odprtje ali razširitev dostopa do trga za evropska avtomobilska podjetja.
            
            
               •Temeljne pravice
            
            
               Predlog nima posledic za varstvo temeljnih pravic.
            
            
               4.PRORAČUNSKE POSLEDICE
            
         
         
            
               Ta pobuda nima proračunskih posledic.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Ni relevantno.
            
            
               •Obrazložitveni dokumenti (za direktive)
            
            
               Ni relevantno.
            
            
               •Natančnejša pojasnitev posameznih določb predloga
            
            
               Predlog opredeljuje stališče Unije pri glasovanju o 
            
            
               –predlogih sprememb pravilnikov ZN št. 12, 14, 16, 17, 43, 44, 46, 48, 49, 110, 121, 129 in 134; 
            
            
               –predlogih sprememb globalnih tehničnih predpisov ZN št. 6 in 15; 
            
            
               –predlogih treh novih pravilnikov ZN, tj. pravilnika o mednarodni homologaciji celotnega vozila, pravilnika o sistemih za klic v sili v primeru nesreče in pravilnika o pritrdilnih sistemih za otroške sedeže;
            
            
               –predlogu novega globalnega tehničnega predpisa ZN o varnosti električnih vozil;
            
            
               –predlogu nove vzajemne resolucije (M.R.3) o kakovosti zraka v notranjosti vozil na podlagi sporazumov iz let 1958 in 1998; 
            
            
               –predlogu za spremembo splošnih smernic za regulativne postopke ZN in prehodne določbe v pravilnikih ZN ter
            
            
               –predlogu za spremembo poslovnika WP.29. 
            
            
               2017/0262 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 12, 14, 16, 17, 43, 44, 46, 48, 49, 110, 121, 129 in 134, globalnih tehničnih predpisov ZN št. 6 in 15, poslovnika WP.29 ter splošnih smernic za regulativne postopke ZN in prehodne določbe v pravilnikih ZN, ter glede predlogov treh novih pravilnikov ZN, novega globalnega tehničnega predpisa ZN in nove vzajemne resolucije
            
            
               SVET EVROPSKE UNIJE JE –
            
         
         
            
               ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Unija je s Sklepom Sveta 97/836/ES
                  1
                pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“).
            
            
               (2)Unija je s Sklepom Sveta 2000/125/ES
                  2
                pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).
            
            
               (3)Direktiva 2007/46/ES Evropskega parlamenta in Sveta
                  3
                je nadomestila homologacijske sisteme držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), kot zahteve za homologacijo ali kot alternativa zakonodaji Unije. Od sprejetja Direktive 2007/46/ES se pravilniki ZN vedno bolj vključujejo v zakonodajo Unije.
            
            
               (4)Ob upoštevanju izkušenj in tehničnega razvoja je treba prilagoditi zahteve v zvezi z nekaterimi elementi ali lastnostmi, ki so zajete v pravilnikih ZN št. 12, 14, 16, 17, 43, 44, 46, 48, 49, 110, 121, 129 in 134 ter globalnih tehničnih predpisih ZN št. 6 in 15.
            
            
               (5)Za določitev enotnih določb o mednarodni homologaciji celotnega vozila, sistemih za klic v sili v primeru nesreče in pritrdilnih sistemih za otroške sedeže je treba sprejeti predlog novih pravilnikov ZN v zvezi z navedenim.
            
            
               (6)Za določitev enotnih določb o varnosti električnih vozil je treba sprejeti predlog novega globalnega tehničnega predpisa ZN.
            
            
               (7)Za določitev določb in usklajenega preskusnega postopka za merjenje emisij v notranjosti vozil je treba ob upoštevanju obstoječih standardov sprejeti predlog nove vzajemne resolucije (M.R.3) o kakovosti zraka v notranjosti vozil na podlagi Revidiranega sporazuma iz leta 1958 in Vzporednega sporazuma.
            
            
               (8)Za pojasnitev regulativnih postopkov po reviziji 3 Sporazuma Ekonomske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov
                  4
               , poenostavitev nadaljnjega dela pomožnih organov Svetovnega foruma za harmonizacijo pravilnikov o vozilih (WP.29), preprečitev razlik v razumevanju ter zagotovitev dobre regulativne prakse je treba nadomestiti splošne smernice za regulativne postopke ZN in prehodne določbe v pravilnikih ZN. 
            
            
               (9)Za omogočitev nevladnim organizacijam brez posvetovalnega statusa v Ekonomskem in socialnem svetu Združenih narodov, da se udeležujejo zasedanj WP.29 v posvetovalni funkciji, je treba spremeniti poslovnik WP.29.
            
            
               (10)Primerno je, da se oblikuje stališče, ki se glede sprejetja navedenih predlogov v imenu Unije zavzame v upravnem odboru Revidiranega sporazuma iz leta 1958 in izvršilnem odboru Vzporednega sporazuma –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zavzame v upravnem odboru Revidiranega sporazuma iz leta 1958 ter izvršilnem odboru Vzporednega sporazuma v obdobju med 13. in 17. novembrom 2017, je, da se glasuje za predloge iz Priloge k temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
            
         
         
            
               
                     Predsednik
               
            
         
         
            
                  
                     (1)
                  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) ( UL L 346, 17.12.1997, str. 78).
               
               
                  
                     (2)
                  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).
               
               
                  
                     (3)
                  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
               
               
                  
                     (4)
                  Odobreno v imenu Unije s Sklepom Sveta (EU) 2016/1790 z dne 12. februarja 2016 (UL L 274, str. 2, 11.10.2016).
               
            
      
    ---documentbreak--- 
      
         
               EVROPSKA KOMISIJA
            Bruselj, 18.10.2017
            COM(2017) 602 final
            PRILOGA
            k
            predlogu sklepa Sveta 
            o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 12, 14, 16, 17, 43, 44, 46, 48, 49, 110, 121, 129 in 134, globalnih tehničnih predpisov ZN št. 6 in 15, poslovnika WP.29 ter splošnih smernic za regulativne postopke ZN in prehodne določbe v pravilnikih ZN, ter glede predlogov treh novih pravilnikov ZN, novega globalnega tehničnega predpisa ZN in nove vzajemne resolucije
            
               
         
         
            
               PRILOGA
            
            
               Opomba: Vsi dokumenti, navedeni v tej preglednici, so javno dostopni na: 
            
            
               http://www.unece.org/trans/main/wp29/wp29wgs/wp29gen/gen2017.html
               .
            
            
            
            
                     
                        Pravilnik #
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        12
                     
                  
                  
                     
                        Predlog dopolnila 5 sprememb 04 Pravilnika ZN št. 12 (krmilni mehanizem)
                     
                  
                  
                     
                        ECE/TRANS/WP.29/2017/118
                     
                  
               
                     
                        14
                     
                  
                  
                     
                        Predlog sprememb 08 Pravilnika ZN št. 14 (pritrdišča varnostnih pasov)
                     
                  
                  
                     
                        ECE/TRANS/WP.29/2017/119
                     
                  
               
                     
                        14
                     
                  
                  
                     
                        Predlog sprememb 08 Pravilnika ZN št. 14 (pritrdišča varnostnih pasov)
                     
                  
                  
                     
                        ECE/TRANS/WP.29/2017/128
                     
                  
               
                     
                        16
                     
                  
                  
                     
                        Predlog dopolnila 10 sprememb 06 in Dopolnila 2 sprememb 07 Pravilnika ZN št. 16 (varnostni pasovi)
                     
                  
                  
                     
                        ECE/TRANS/WP.29/2017/120
                     
                  
               
                     
                        17
                     
                  
                  
                     
                        Predlog popravka 1 Revizije 5 Pravilnika ZN št. 17 (trdnost sedežev)
                     
                  
                  
                     
                        ECE/TRANS/WP.29/2017/121
                     
                  
               
                     
                        17
                     
                  
                  
                     
                        Predlog dopolnila 4 sprememb 08 Pravilnika ZN št. 17 (trdnost sedežev)
                     
                  
                  
                     
                        ECE/TRANS/WP.29/2017/122
                     
                  
               
                     
                        43
                     
                  
                  
                     
                        Predlog dopolnila 6 sprememb 01 Pravilnika ZN št. 43 (varnostna zasteklitev)
                     
                  
                  
                     
                        ECE/TRANS/WP.29/2017/111
                     
                  
               
                     
                        43
                     
                  
                  
                     
                        Predlog popravka 6 Revizije 3 Pravilnika ZN št. 43 (varnostna zasteklitev)
                     
                  
                  
                     
                        ECE/TRANS/WP.29/2017/112
                     
                  
               
                     
                        43
                     
                  
                  
                     
                        Predlog popravka 1 Revizije 4 Pravilnika ZN št. 43 (varnostna zasteklitev)
                     
                  
                  
                     
                        ECE/TRANS/WP.29/2017/117
                     
                  
               
                     
                        44
                     
                  
                  
                     
                        Predlog dopolnila 13 sprememb 04 Pravilnika ZN št. 44 (sistemi za zadrževanje otrok)
                     
                  
                  
                     
                        ECE/TRANS/WP.29/2017/123
                     
                  
               
                     
                        46
                     
                  
                  
                     
                        Predlog dopolnila 5 sprememb 04 Pravilnika ZN št. 46 (naprave za posredno gledanje)
                     
                  
                  
                     
                        ECE/TRANS/WP.29/2017/113
                     
                  
               
                     
                        48
                     
                  
                  
                     
                        Predlog dopolnila 10 sprememb 06 Pravilnika ZN št. 48 (vgradnja svetlobnih in svetlobno-signalnih naprav)
                     
                  
                  
                     
                        ECE/TRANS/WP.29/2017/110
                     
                  
               
                     
                        49
                     
                  
                  
                     
                        Predlog dopolnila 9 sprememb 05 Pravilnika št. 49 (motorji s kompresijskim vžigom in motorji s prisilnim vžigom (s pogonom na utekočinjen naftni plin in stisnjen zemeljski plin))
                     
                  
                  
                     
                        ECE/TRANS/WP.29/2017/129
                     
                  
               
                     
                        49
                     
                  
                  
                     
                        Predlog dopolnila 5 sprememb 06 Pravilnika št. 49 (motorji s kompresijskim vžigom in motorji s prisilnim vžigom (s pogonom na utekočinjen naftni plin in stisnjen zemeljski plin))
                     
                  
                  
                     
                        ECE/TRANS/WP.29/2017/130
                     
                  
               
                     
                        110
                     
                  
                  
                     
                        Predlog dopolnila 7 sprememb 01 Pravilnika ZN št. 110 (vozila, ki za pogon uporabljajo stisnjen zemeljski plin/utekočinjen zemeljski plin)
                     
                  
                  
                     
                        ECE/TRANS/WP.29/2017/114
                     
                  
               
                     
                        110
                     
                  
                  
                     
                        Predlog dopolnila 1 sprememb 02 Pravilnika ZN št. 110 (vozila, ki za pogon uporabljajo stisnjen zemeljski plin/utekočinjen zemeljski plin)
                     
                  
                  
                     
                        ECE/TRANS/WP.29/2017/115
                     
                  
               
                     
                        121
                     
                  
                  
                     
                        Predlog dopolnila 2 sprememb 01 Pravilnika ZN št. 121 (označevanje upravljalnih elementov, kontrolnih svetilk in kazalnikov)
                     
                  
                  
                     
                        ECE/TRANS/WP.29/2017/116
                     
                  
               
                     
                        129
                     
                  
                  
                     
                        Predlog dopolnila 6 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2017/124
                     
                  
               
                     
                        129
                     
                  
                  
                     
                        Predlog dopolnila 3 sprememb 01 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2017/125
                     
                  
               
                     
                        129
                     
                  
                  
                     
                        Predlog dopolnila 2 sprememb 02 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2017/126
                     
                  
               
                     
                        134
                     
                  
                  
                     
                        Predlog dopolnila 3 Pravilnika ZN št. 134 (vozila s pogonom na vodik in gorivne celice)
                     
                  
                  
                     
                        ECE/TRANS/WP.29/2017/127
                     
                  
               
                     
                        Nov pravilnik ZN 0
                     
                  
                  
                     
                        Predlog novega pravilnika ZN št. 0 o mednarodni homologaciji celotnega vozila
                     
                  
                  
                     
                        ECE/TRANS/WP.29/2017/108
                     
                  
               
                     
                        Nov pravilnik ZN
                     
                  
                  
                     
                        Predlog novega pravilnika ZN št. XXX o sistemih za klic v sili v primeru nesreče
                     
                  
                  
                     
                        ECE/TRANS/WP.29/2017/132
                     
                  
               
                     
                        Nov pravilnik ZN
                     
                  
                  
                     
                        Predlog novega pravilnika ZN št. XXX o pritrdilnih sistemih ISOFIX, pritrdiščih za zgornje priveze ISOFIX in sedežnih mestih i-Size
                     
                  
                  
                     
                        ECE/TRANS/WP.29/2017/133
                     
                  
               
            
                     
                        Globalni tehnični predpis #
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        Globalni tehnični predpis ZN (nov)
                     
                  
                  
                     
                        Predlog novega globalnega tehničnega predpisa ZN o varnosti električnih vozil
                     
                  
                  
                     
                        ECE/TRANS/WP.29/2017/138
                     
                  
               
                     
                        Globalni tehnični predpis ZN 15
                     
                  
                  
                     
                        Predlog spremembe 3 globalnega tehničnega predpisa ZN št. 15 (globalno usklajeni preskusni postopek za lahka vozila – WLTP)
                     
                  
                  
                     
                        ECE/TRANS/WP.29/2017/140
                     
                  
               
                     
                        Globalni tehnični predpis ZN 6
                     
                  
                  
                     
                        Predlog popravka 2 globalnega tehničnega predpisa ZN št. 6 (varnostna zasteklitev)
                     
                  
                  
                     
                        ECE/TRANS/WP.29/2017/142
                     
                  
               
            
                     
                        Dokument
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        Vzajemna resolucija 3 ZN
                     
                  
                  
                     
                        Predlog nove vzajemne resolucije (M.R.3) o kakovosti zraka v notranjosti vozil na podlagi sporazumov iz let 1958 in 1998 
                     
                  
                  
                     
                        ECE/TRANS/WP.29/2017/136
                     
                  
               
                     
                        Splošne smernice ZN
                     
                  
                  
                     
                        Osnutek splošnih smernic za regulativne postopke ZN in prehodne določbe v pravilnikih ZN
                     
                  
                  
                     
                        ECE/TRANS/WP.29/2017/107 & /107/Popr.1 & /107/Dod.1
                     
                  
               
                     
                        Poslovnik WP.29
                     
                  
                  
                     
                        Predlog spremembe poslovnika WP.29
                     
                  
                  
                     
                        ECE/TRANS/WP.29/2017/137